GiliGold/VAD_KnessetCorpus huggingface dataset:
מיכל פעילן:  בעיניי, זה הדבר הראשון שאתם צריכים לעשות
ורד ויניקוב:   אצלנו מייד עם קבלת הדיווח - - -     << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        אנחנו לא בדיאלוג פה
ורד ויניקוב:  תודה, מיכל
ורד ויניקוב:  ענת, בבקשה
ענת טדסה:   רגע, אני קצת מתרגשת
ענת טדסה:  קודם כול, אני אתחיל מזה שלא שירתי בשב"ס או במשטרת ישראל, שירתי בצה"ל
ענת טדסה:   רוב הדיון כאן היה בעיקר על שב"ס ועל משטרת ישראל ועל ההתנהלות שם, אבל אני רוצה לדבר דווקא על צה"ל
אורנה ברביבאי: כמה זמן עבר מהשחרור שלך?
ענת טדסה:   שנתיים
ענת טדסה:  קוראים לי ענת טדסה
ענת טדסה:  אני בת 25, סטודנטית לממשל, דיפלומטיה ואסטרטגיה באוניברסיטת רייכמן
ענת טדסה:   רגע, שניה
ענת טדסה:  מתנצלת, זה בגלל ההתרגשות
ענת טדסה:       << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        הכול בסדר, ענת
ענת טדסה:   קודם כול, באמת חבל לי שאין  פה נציג של הפרקליטות מהצבאית, רק יוהל"ם
ענת טדסה:  יש פה נציגים של יוהל"מ, גם מהצבא וגם מהשב"ס
ענת טדסה:  זה לא רלוונטי עבורי כי אני מדברת על צה"ל
ענת טדסה:  הדברים שאני אומר הם לא נגד היוהל"ם
ענת טדסה:  בסופו של דבר, שירתי ביחידת יוהל"ם
ענת טדסה:  האמת, יחידה מופלאה
ענת טדסה:  במקרה שלי, היתה התרשלות של הפרקליטות הצבאית
ענת טדסה:  מבחינתי, גם של מצ"ח
ענת טדסה:  כי כשקבלתי, הפרקליטות הצבאית אמרה: מצ"ח לא אשמה
ענת טדסה:  אבל אני אסביר גם למה
ענת טדסה:      << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        לפני כן, על ידי מי נפגעת? מה בדיוק קרה?
קריאות: היא לא צריכה לספר
קריאות:      << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        כמובן רק מה שאת רוצה לחשוף
ענת טדסה:   נפגעתי על ידי איש מילואים
ענת טדסה:  הייתי קצינת קישור
ענת טדסה:  בדיוק סיימתי קורס קצינים
ענת טדסה:  עשיתי שלושה חודשים בתפקיד
ענת טדסה:  הלכתי לגייס אנשי מילואים בגדוד שהוא לא שלי אלא גדוד שהוא של הקצינה המקבילה שלי
ענת טדסה:  בדרך חזרה הביתה הותקפתי מינית על ידי איש המילואים הזה ברכב, כולל נגיעות במקומות אינטימיים
ענת טדסה:  זה היה משהו לא פשוט
ענת טדסה:  הגשתי תלונה למצ"ח אחרי פחות מחודש
ענת טדסה:   עיכלתי קצת, היה לי קשה להגיש את התלונה הזו  אבל הגשתי תלונה
ענת טדסה:  ואז נאמר שיש סעיף 6 לחוק השיפוט הצבאי שאומר שבמידה ומתבצעת עבירה על ידי איש מילואים או על ידי חייל שהשתחרר מהצבא, יש 180 ימים להגיש נגדו כתב אישום מרגע השחרור שלו
אורנה ברביבאי: ענת, הגשתי הצעת החוק לתקן את זה ולהאריך את זה לשנה בעקבות המקרה שלך
מיקי לוי: הצעת החוק של חברת הכנסת ברביבאי לא מתייחסת רק לאנשי מילואים אלא גם למשרתי בסדיר
אורנה ברביבאי: להאריך בשנה לחיילי חובה ומילואים כדי למצות את התהליכים פלילית וגם משמעתית
אורנה ברביבאי:      << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        	אם כן, את מגישה את התלונה ושעון החול מתחיל לרוץ
ענת טדסה:   השעון מתחיל לרוץ
ענת טדסה:  בנוסף, שעון החול ממשיך לרוץ גם אחרי שחייל או חיילת מגישים תלונה
ענת טדסה:  אני הגשתי תלונה ונשארו 160 ימים ומשהו, ועדיין שעון החול ממשיך לרוץ
ענת טדסה:  אני הייתי בסטרס במשך חצי שנה לגבי התיק שלי
ענת טדסה:  כל הזמן הייתי בשיחות עם גורמי מצ"ח ועם הפרקליטות וכולם לתמוך בי ולומר לי, אבל אף אחד לא עדכן אותי בתהליך של התיק שלי
ענת טדסה:  רק ידעו לזמן אותי למקומות, לבוא לשתי עדויות, ואחר כך להגיע לעימותים שהתבטלו אחד אחרי השני
ענת טדסה:       << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>         את היית מוכנה להתעמת מולו ואת כל הזמן לחצת על המערכת
ענת טדסה:   כן
ענת טדסה:       << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        האם הוא בסוף הועמד לדין או שהוא נמלט מאימת הדין?
ענת טדסה:   הוא לא הועמד לדין בסוף
ענת טדסה:  הוא בוודאי ממשיך לשרת במילואים
ענת טדסה:  ולמה הוא לא הועמד לדין? לא כי אני אשמה או  בגלל חוסר ראיות -  ממש לא
ענת טדסה:  יש לי פה מסמכים של חקירת מצ"ח ואת כל הדברים, שאף אחד לא רצה להעביר לי
ענת טדסה:  אני ביקשתי מספר פעמים, אבל  אף אחד לא רצה להעביר את המסמכים האלה בצורה פורמלית
ענת טדסה:  אני קיבלתי אותם בזכות חברה ובזכות מישהו ששירת איתי
ענת טדסה:  אני אציין שהתיק שלי נפל אחרי שזימנו אותי לפרקליטות הצבאית ואמרו לי: ענת, יש כתב אישום
ענת טדסה:  אנחנו נגיש כתב אישום
ענת טדסה:  הם הגישו כתב האישום שלי ביום  ה-188 במקום ביום ה-180
אורנה ברביבאי: את אומרת שזה נעשה במכוון?
ענת טדסה:   האמת, שלושה חודשים אחרי שהתיק שלי נפל, אף אחד לא טרח להגיד לי: ענת, התיק שלך נפל
ענת טדסה:   אני חיפשתי את הפרקליטות כדי לקבל תשובות
ענת טדסה:  הפרקליטה לא נענתה לי והתובע שלי לא נענה לי
ענת טדסה:  בדיעבד, אני מבינה שהתיק שלי נפל על זה שהתובע שלי התחתן והוא לא היה מספיק על התיק שלי
ענת טדסה:  קבלתי על זה
ענת טדסה:  זה מחדל כי אני עשיתי הכול ושיתפתי פעולה בהכול
ענת טדסה:  הייתי צריכה להדגים על עצמי איך עברתי את הפגיעה,  הייתי צריכה להגיע לעימות לא פשוט, ובסוף התיק שלי נפל לא על זה שאני עשיתי איזה משהו
ענת טדסה:  לא בגללי
ענת טדסה:  התיק שלי נפל בגלל המערכת
ענת טדסה:  ואם המערכת דוגלת באפס סובלנות כלפי הטרדות מינית,  אני רוצה אפס סובלנות כלפי הטרדות מיניות
ענת טדסה:  זה לא הגיוני שיש חוק שבאמת מהווה גן עדן לפוגעים שהם אזרחים שמגיעים למילואים
ענת טדסה:  אני מאמינה שיש כאלה שיש להם עורכי דין שאומרים להם על החוק הזה והם פשוט לא משתפים פעולה, וכך בנות נפגעות
ענת טדסה:  וצרי לי, באמת צר לי
ענת טדסה:           					(מחיאות כפיים)
מיקי לוי:   תודה רבה
מיקי לוי:      << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        ענת, תודה רבה שבאת, ותודה שאת נלחמת עבור נשים אחרות באומץ לב
מיקי לוי:   מיכל, תודה גם לך על כך שהבאת את העדות שלה בתקשורת וגם פה
אורנה ברביבאי: החוק הזה חייב להשתנות
אורנה ברביבאי:  אני מאוד מקווה שהקואליציה תהיה מוכנה לאשר
מיקי לוי:   כל אחד מחברי הכנסת ידבר עכשיו שתי דקות, בבקשה, כי אני צריך לרוץ על כולם
מיקי לוי:  אני מתנצל בפני השאר
מיקי לוי:  שרון, בבקשה
מיקי לוי:  ממש שתי דקות
שרון ניר: קודם כול, אני רוצה להודות לשני יושבי-הראש ולומר שהדיון הזה הוא דיון חשוב מאין כמותו
שרון ניר:  צריך להבין שמדובר בדוח חמור
שרון ניר:  אני מברכת את מבקר המדינה על כך שלקחו על עצמם לעשות דוח כזה
שרון ניר:  כשעושים דוח מהסוג הזה זה מראה על בגרות של חברה
שרון ניר:  אני חושבת שזה צריך להיות דוח עיתי
שרון ניר:  אנחנו כחברה מסתכלים על עצמנו וזו תופעה חמורה מאוד
שרון ניר:  אלו נתונים חמורים מאוד
שרון ניר:  אנחנו צריכים להפוך את זה לסוג של בקרה, גם בתוך הארגונים וגם בתוך מבקר המדינה
שרון ניר:  כולם צריכים לדעת שהעין הפקוחה מסתכלת לתוך הארגונים עצמם, ובודקת את תופעת ההטרדות המיניות, שהיא בכלל לא תופעת הטרדות מיניות, היא קודם כול מעידה על תרבות ארגונית, והיא  מעידה על כוונות של מפקדים
שרון ניר:  הארגון כולו צריך לשדר מסר של אפס סבלנות,  לא להצהיר דקלרציות, וגם להתנהג לפי המסר
מיקי לוי: שרון, תודה רבה
מיקי לוי:  יש גם חברים שלך
מיקי לוי:  אני בשעה 11:30 צריך לסגור את הדיון
מיקי לוי:  אני עושה דיון נוסף
מיקי לוי:  אני נורא מצטער
שרון ניר:   לא, לא
שרון ניר:  סליחה, רגע
מיקי לוי:   שרון, כבר דיברת
מיקי לוי:  אין לי ברירה, אני מתנצל
מיקי לוי:  חבר הכנסת סימון דוידסון, בבקשה
סימון דוידסון: אני מדבר, קודם כול, כאבא
סימון דוידסון:  לכולנו יש ילדים
סימון דוידסון:  יש לי שלוש בנות ואחת מהן קצינה בצבא
סימון דוידסון:  מיכל, כל הכבוד שלך
סימון דוידסון:  הכלי שיש לעיתונאים מביא למצב שאתם מתקנים עוולות
סימון דוידסון:  אמרתם: לא לגייס את הבנות לשם אלא נעביר אותן משם
סימון דוידסון:  לפני שבועיים וחצי, ודיברנו על זה שרון, יצאה כתבה של ראשי הרבנות של הציונות הדתית שבעקבות הדוח קראו לבנות לא לשרת בצבא אלא לעשות שירות לאומי
סימון דוידסון:  אני הזדעזעתי מהדבר הזה, ודיברתי על כך מספר פעמים בכנסת וגם עם שרון
סימון דוידסון:  קודם כול, בואו נשים את הקלפים על השולחן
סימון דוידסון:  יש בעיה, והיא גדולה
סימון דוידסון:  צריכים לטפל בעבריינים, באלה שפוגעים בבנות שלנו
סימון דוידסון:  כי אם מישהו היה פוגע בבת שלי, בנכדה שלך, באחת הבנות שלכם, אתם לא הייתם יודעים איך לפעול
סימון דוידסון:  בואו נשים בצד את כל הדברים ונטפל באותם אנשים שפוגעים בבנות שלנו בצורה הכי חריפה, הכי חמורה
סימון דוידסון:  וכמו שעושים בשירות בתי הסוהר כשמזיזים מיידית את אותו אדם שיש לגביו אפילו איזה עננה קטנה, שיעשו זאת גם במשטרה וגם בצבא
מיקי לוי:  אני מודה לך על כך שדיברת בקצרה
מיקי לוי:  מירב, בבקשה
מירב בן ארי: גם אני אדבר קצר
מירב בן ארי:  קודם כול, אי אפשר לעשות דיון כזה בשעתיים או בשעה וחצי
מירב בן ארי:  אי אפשר  להכניס את הצבא ואת המשטרה ואת השב"ס לדיון אחד
מירב בן ארי:   בטח שאי אפשר לעשות דיון כזה ביום רביעי
מירב בן ארי:  הנושא של סרסור בכלא גלבוע הוא נושא כבד והוא עומד בפני עצמו, והוא מצריך דיון בנפרד
מירב בן ארי:  וגם הנושא של איך מטפלים כאן
מירב בן ארי:  אני רוצה לומר שני דברים שלא נאמרו פה: ראשית, אני מתעסקת עם הטרדות מיניות מאז שהגעתי לכנסת ב-2015
מירב בן ארי:  צריך לזכור שכשיש עלייה במספר הדיווחים זה אומר שיש סביבת עבודה טובה וחיובית
מירב בן ארי:  צריך לזכור את זה
מירב בן ארי:  זה נתון שכל מרכזי הסיוע יגידו לכם
מירב בן ארי:  הרי אבוי לנו אם בארגונים גדולים לא היו תלונות
מירב בן ארי:  כי אז היינו מבינים שאין אווירה ואין תמיכה
מירב בן ארי:  זה לא מסיר את האחריות מזה שצריך לדווח
מירב בן ארי:  את תלכי למשטרה ותגידי: אנחנו צריכים את השקיפות
מירב בן ארי:  כשאני ביקשתי בהצעת חוק שלי לבוא ולדווח לוועדת לביטחון הפנים, שהיא הגוף שאמון על שני הגופים, שב"ס, קטי פרי הנציבה, אמרו: בסדר
מירב בן ארי:   המפכ"ל חשש
מירב בן ארי:  אין סיבה
מירב בן ארי:  שקיפות זה דבר נכון
מירב בן ארי:  ראשית, יהיה לך במה, לא בדקה וחצי, לבוא ולתת נתונים שלכם, איך טיפלתם, ולתת בקרה לציבור
מירב בן ארי:  בסוף אנחנו צריכים לגבות אותם
מירב בן ארי:  ומספיק אחת, אחת כזו, וכל העבודה המדהימה שאתן עושות לא שווה כלום
מירב בן ארי:  אין לי ויכוח עם לימור כי שתינו באותו צד ושתינו דואגות
מירב בן ארי:  אני פשוט חושבת שבאמת נעשתה עבודה
מירב בן ארי:  אבל גם מיכל אומרת: בסוף יש לך אחת, אז מה עשיתם? אז תדאגו שזה יהיה מעל - - -
מיקי לוי:   חברת הכנסת לימור סון הר מלך, בבקשה
הר מלך: קודם כול, תודה רבה על הדברים שנאמרו פה באומץ גדול
הר מלך:  התשובות לא מספקות אותי
הר מלך:  פנינה,  אני מאוד שמחה שהתעקשתם לשאול את הדברים בצורה מאוד מאוד ברורה ולקבל מענה כי זה באמת ממש עניינים של פיקוח נפש
הר מלך:  הן ממש החיילות שלנו
הר מלך:  אנחנו לא יכולים להגיע למצב שמאפשר פגיעה
הר מלך:  מיקי, היטבת להגדיר את זה במשפט אחד כשאמרת: אני את הבת שלי - - -
הר מלך:  האם  את האחות שלי, את החברה שלי, את בת המשפחה שלי, הייתי שולחת לשם? זו השאלה
הר מלך:  מנסים להגיד לנו: אנחנו מייצרים מודעות
הר מלך:  מודעות זה דבר נפלא וחשוב, אבל מוכרחה להיות הרתעה מאוד מאוד ברורה כדי שלא נשמע דברים מהסוג הזה
סימון דוידסון:   לימור, אי אפשר לעשות דבר כזה
הר מלך:   אני לא אמרתי שלא נשלח, אמרתי שאנחנו לא יכולים לאפשר את הסיכון שחיילת שלנו תיפגע ברמות כאלה
סימון דוידסון: אבל מה חושבת חיילת ששומעת את זה עכשיו? צריך להרחיק את הפושעים, לא את הבנות שלנו
סימון דוידסון:       << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        לימור לא קראה חלילה לא להתגייס
הר מלך:   אני לא אמרתי את זה
מיקי לוי:   היא לא אמרה את זה
מיקי לוי:      << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        היא לא אמרה את זה
מיקי לוי:  סליחה, אנחנו לא נעוות את הדברים שלה
מיקי לוי:  לימור לא אמרה שנשים לא יתגייסו, היא דיברה על  נקודה ספציפית של האסירים הביטחוניים
מירב בן ארי:   איזה אסירים ביטחוניים? גם המשטרה, גם הצבא
הר מלך:   אני דיברתי על אסירים ביטחוניים ועל זה שחשוב לדייק
הר מלך:  התייחסתי לזה מתחילת הדיון, ולשם זה אני גם הגעתי לכאן היום
הר מלך:  אני רוצה לדייק דבר נוסף
הר מלך:  מנסים להציג את זה כמשהו מגדרי, אבל זה לא משהו מגדרי
הר מלך:  לגבי האסירים הביטחוניים - אנחנו יודעים שהיתה פה פגיעה גם על עצם זהותן הלאומית
הר מלך:      << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        לימור, 93% מהנפגעים הן נשים
הר מלך:  זה כן מגדרי
הר מלך: זה גם, את צודקת
הר מלך:      << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        גם אם היו משרתות שהן ערביות מהמגזר הערבי, גם הן היו נפגעות
הר מלך:  לא כל דבר חייבים לקחת למקום של יהודים וערבים
הר מלך: אני עדיין  חושבת שהיתה שם פגיעה גם על הרקע הזה
הר מלך:  לא משנה מה, הדבר הזה לא צריך להיות
הר מלך:  גם לא יכולה להיות אחת שמספרת לנו, אחת
מיקי לוי:  אני מתנצל
מיקי לוי:       << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        חבר הכנסת יצחק קרויזר, בבקשה
מיקי לוי:   ברוך הבא
יצחק קורן: ברוכים נמצאים
יצחק קורן:  תודה רבה, אדוני היושב-ראש, גברתי היושבת-ראש
יצחק קורן:  ענת,  תודה רבה לך שהגעת
יצחק קורן:  קודם כול, אני רוצה להבטיח לך ולכל החיילות, השוטרות ולוחמות המג"ב, שנשלחות להגן עלינו, שאנחנו נגן עליכן כאן
יצחק קורן:  פרשת הסוהרות הוא נושא חשוב מאוד, וחשוב מאוד שיתקיים מעמיק דיון וארוך כי הנושא הזה לא מוצה וגם לא טופל כמו שצריך
יצחק קורן:  כזכור לכולם, הפרשה הזו היתה בין 2014 ל-2017
יצחק קורן:  מדובר בחיילות, שוטרות וסוהרות, שבאו להגן עלינו
יצחק קורן:  אנחנו שלחנו אותן לשם, ואנחנו גם נשלח את הבנות שלנו לשרת ולשמור, אבל אנחנו רוצים לדעת שיש מערכת שתשמור עליהן חזרה
יצחק קורן:  היתה פה שרשרת ליקויים חמורה מאוד
יצחק קורן:  גנזו את התלונה, וגם הפרקליטות החליטה למסמס ולגנוז את זה, וכשעיתונאים הציפו את הנושא הזה השתיקו אותם ולא נתנו לנושא הזו במה ציבורית מספקת
יצחק קורן:  זו פרשה שטלטלה את כל המדינה, נשים וגברים כאחד
יצחק קורן:   גם לי  יש שתי בנות חמודות ואני אשלח אותן לשרת בשירות משמעותי במשטרה ובשב"ס
יצחק קורן:  יושבת לידי היועצת שלי, שכיהנה  ארבע שנים כיושב ראש ארגוני הנשים
יצחק קורן:  גם היא פנתה ליועצת המשפטית גלי בהרב,  שגם היא ענתה לה שאין ממש בתלונה הזו
יצחק קורן:  חשוב להגיד את זה
יצחק קורן:       << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        תודה רבה
יצחק קורן:  חבר הכנסת יצחק, אתה חדש
יצחק קורן:  יש כללים בבית הזה
יצחק קורן:  מה שאתה עושה לא מנומס
מיקי לוי:   הבחירות הסתיימו כבר לפני חודשיים
יצחק קורן: וחשוב להזכיר גם לכם
יצחק קורן:  אתם אומנם יושבים באופוזיציה, אבל כשאתם ישבתם בממשלה כולכם מסמסתם את ההצבעה על ועדת החקירה, וחשוב להגיד את זה
יצחק קורן:  אתם אומרים שבממשלה הזו אין מספיק ייצוג לנשים, אבל אנחנו נהיה קול עבורן ונשמור עליהן
יצחק קורן:      << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        אני נועלת את הישיבה
מיקי לוי:   לא, עוד דקה
מיקי לוי:  אל תנעלי
מיקי לוי:      << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        תם ולא נשלם
מיקי לוי:  גם אתה תדבר
מיקי לוי:  כמו שאמרנו קודם, זהו דיון כבד
מיקי לוי:  זוהי רק יריית הפתיחה
מיקי לוי:  אנחנו נרד לעובי הקורה גם בוועדה לקידום מעמד האישה וגם בוועדות משותפות
מיקי לוי:  אנחנו מראש מתנצלים שזה היה בדוחק
מיקי לוי:  להבא גם נדאג שזה לא יהיה ביום רביעי
מיקי לוי:  אדוני, בבקשה
מיקי לוי:  ניתן באבחת עט לסגור כניסה של סוהרות לתפקיד, או במשטרה או בכל מקום אחר, טרם הכשרה
מיקי לוי:  אסור שזה יקרה, אסור שזה יקרה
מיקי לוי:  זה חלק מההכנה שלהן לכניסה לתפקיד
מיקי לוי:  זה לא קשור לפקודות, זה לא קשור לחוקים, זה לא קשור לכלום
מיקי לוי:  זה קשור להחלטת מפקדים
מיקי לוי:  אני מבקש שכל אחד בתחומו יעשה את זה
מיקי לוי:  אדוני המנכ"ל, יובל, אנחנו נוציא מכתב למזכיר הממשלה בנוגע לחובתו של הקבינט לעקוב אחרי דוח קעטבי, לדון בו
מיקי לוי:  הוא מאוד חשוב
מיקי לוי:  אני לוקח את ההערה שלך
מיקי לוי:  הדוח הזה מראה שפרשת הסרסור בסוהרות זה רק קצה הקרחון
מיקי לוי:  אחרי כול כך הרבה זמן, הגיע הזמן שפרקליטות תקבל החלטה בנושא פרשת הסוהרות, ומפה אני פונה אליהם
מיקי לוי:  זה נגרר במשך יותר מדיי זמן, וזה זמן לא הגיוני
מיקי לוי:  לא מיצינו, לא שמענו את כולם
מיקי לוי:  זה נושא כבד
מיקי לוי:  שעתיים לא יספיקו
מיקי לוי:  אני לוקח שלושה חודשים ומבקש מנציגי מבקר המדינה לעבוד מול המשטרה, מול שב"ס ומול - - -     << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        אפילו לפני
מיקי לוי:   את תעשי אצלך מה שאת רוצה, אני מה שהחוק מחייב אותי
מיקי לוי:   לעבוד על זה שעה וחצי בדיונים פנימיים כדי לבוא הנה עם הרבה יותר תוצרים
מיקי לוי:  עזבו את המספרים
מיקי לוי:  מה נעשה ומה עושים שזה לא יקרה? איפה אנחנו סוגרים את הפרצות האלה? בעיניי, זה מה שחשוב, ותפקידה של הוועדה הזו הוא לוודא
מיקי לוי:   אנחנו נקבע דיון מעקב לעוד שלושה חודשים
מיקי לוי:  עד אז אני מבקש שהנושאים האלה יידונו בדיונים פנימיים בתוך מבקר המדינה
יצחק קורן: היתה הזדמנות, אדוני היושב-ראש, להקים את ועדת החקירה, שאתם התנגדתם אליה
מיקי לוי:   אני רוצה להגיד לך משהו
מיקי לוי:      << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        תפסיק לקחת את זה למקום פוליטי
יצחק קורן: אני לא אפסיק לקחת את זה
יצחק קורן:  כי עכשיו כשאת יושבת באופוזיציה - - -     << יור >> פנינה תמנו (יו"ר הוועדה לקידום מעמד האישה ולשוויון מגדרי): << יור >>        הישיבה נעולה
מיקי לוי: בוקר טוב לכולם, ברוכים הבאים
מיקי לוי:  על שולחננו מונח דוח מבקר המדינה לגבי תנאי מחייה ותשתיות החיילים בשרות חובה ובמילואים
מיקי לוי:  האמת היא שעברנו על הדוח הזה עוד בתפקידי הקודם
מיקי לוי:  הוועדה לא התכנסה במשך שנה וחצי, יש איזשהו צבר של דוחות של מבקר המדינה שאנחנו בפיגור רציני מאוד
מיקי לוי:  אנחנו מנסים לצמצם את הפערים ועל פי המלצת מבקר המדינה, עשינו את סדר העדיפויות מה חשוב ומה פחות חשוב
מיקי לוי:  יכול להיות שזה ישתנה בהמשך
מיקי לוי:       זה היום השני או השלישי שהוועדה מקיימת את הדיון, ובהמלצה של כמעט כולם, הדוח הזה מונח על השולחן לדיון בוועדה
מיקי לוי:  אני כבר מקדים ואומר: תודה רבה לכל מי שטרח והגיע כדי לדון בנושא הזה
מיקי לוי:       בבקשה אדוני
איתן דהן: תודה רבה, אדוני היושב-ראש, בוקר טוב לכולם
איתן דהן:  שמי איתן דהן, מנהל חטיבה שעוסקת בתחומי הביטחון
איתן דהן:  נמצאים איתי פה ירדנה, מנהלת האגף שביצעה את הביקורת; אביחי, סגנה; אנטה שהייתה חלק מצוות הביקורת
איתן דהן:  ויושב איתנו פה גם יאיר, מלשכת מבקר המדינה
איתן דהן:      אציג את דוח הביקורת בנושא תנאי המחייה ותשתיות לחיילים בשירות חובה ובמילואים
איתן דהן:  צריך לומר כבר בפתיח שהדוח הזה נעשה ברקע של דוח רחב יותר שנערך במשך כשנה שעוסק באותו תחום, רק שכמות המחנות, הבסיסים והמפגשים שהוא עשה, הם בעשרות מונים גדולים ממה שאנחנו ראינו בביקורת הזו
איתן דהן:  הביקורת הזו היא בעצם רצונו של מבקר המדינה לרדת לשטח בעצמו, לגעת בדברים, לחוש אותם, כחלק מתהליך ביקורת רחב
איתן דהן:  בעקבות זה יצא הדוח שמופיע בפניך
איתן דהן:      (הצגת מצגת)     אפשר לראות את מועד הביקורת באוגוסט
איתן דהן:  בסך הכול המדיניות של ביקורות פתע היא יחסית חדשה במבקר המדינה
איתן דהן:  צה"ל עודכן במדיניות ועודכן שלושה ימים לפני הביקורת שאנחנו הולכים לקיים את הביקורת עצמה
איתן דהן:  במהלך הביקורת נבחנו תנאי המחייה בבסיס האימון החטיבתי של חטיבה 900, וכמו כן נבחנו נושאים נוספים, כגון: טיפול רפואי, הסתכלנו גם על הממשק של החיילים עם המפקדים
איתן דהן:  מבקר המדינה קיים פגישות עם מפקדים, אנחנו השתתפנו בשיחות, כך שהיה מגע בלתי אמצעי עם מפקדים ועם חיילים
איתן דהן:       גדוד המילואים שבו עסקנו הוא גדוד מחטיבה בצפון
איתן דהן:  צריך להגיד שהתקופה היא התקופה שבה נערכו פיגועים דרך קו התפר ויצאו החוצה
איתן דהן:  צה"ל, כתוצאה מהעניין הזה, מקיים תהליך של תגבור סדר כוחות משמעותי באזור יהודה ושומרון
איתן דהן:  צריך להגיד שהתגבור הזה – לאחר מכן גם גורמי צה"ל יתייחסו – ברובו ממשיך גם היום, כך שהדברים מבחינתנו בהסתכלות רלוונטיים לכל התקופה
איתן דהן:  לאחר הביקורת, קיימתי פגישות אישיות – עם סגן הרמטכ"ל, עם ראש אגף טכנולוגיה ולוגיסטיקה (אט"ל) ועם מפקד זרוע היבשה, דנו בדוח הביקורת, וכפי שהתרשמתי, בסך הכול יש רצון ויש דברים שהצבא קידם בנושא
איתן דהן:  יוצגו פה הדברים לאחר שאנחנו נציג את העיקרים
איתן דהן:      אדוני היושב-ראש, מה שאתה רואה בשקף בפניך, אלה נתוני מפתח מרכזיים, נתונים מרכזיים שריכזנו
איתן דהן:  אפשר לראות שלקחנו מספר שאלונים מתקופות שונות, וראינו שבין 42% ל-80% זה שיעור הלוחמים שסימנו בשאלונים – לקחנו שאלונים ממרץ 2020 ועד נובמבר 2021 – אלה פלוגות שונות ששביעות רצונן מאיכות המזון בבסיס אימונים חטיבתי (בא"ח) כפיר היא נמוכה
איתן דהן:  אפשר לראות פה נתון נוסף, גם בשיעור הלוחמים שסימנו בשאלונים על אותה תקופה, על שביעות הרצון מהתשתיות של השירותים והמקלחות בתוך בסיס האימון החטיבתי
איתן דהן:  צריך לזכור שהבסיס הזה נמצא בבקעה, אוגוסט הוא גם חודש חם מאוד בבקעה
איתן דהן:  אנחנו מכירים את המצב שם
איתן דהן:  מצאנו לא מעט פערים בכל הסוגיה של שתייה ומים קרים, הנושא הזה עלה בצורה בולטת גם מהלוחמים
איתן דהן:       כל סוגיית הטיפול הרפואי, נציג אותה טיפה יותר בפירוט
איתן דהן:  העניין הזה של הטיפול הרפואי עלה באופן בולט, לוחות הזמנים מרגע שחייל מבקש לראות רופא, דרך אגב, או אורתופד או רופא שיניים או רופא אחר – לוקח זמן
איתן דהן:      כל הסוגיה של מנת הבשר היומית, בעיקר ללוחמים – דרך אגב, אפשר לראות שלוחמים מבינים בתחומים של חלבון ודברים אחרים, שזה דבר יפה מאוד, והם מתייחסים לזה – הם טוענים שזה לא מספיק להם
איתן דהן:  אני יכול להגיד שבפגישות שלי שעשיתי גם אט"ל, אני מבין שנעשו פעולות בעניין הזה
איתן דהן:  אבל זה מה שעלה מהלוחמים
איתן דהן:      בסוגיית המילואים, צריך להגיד שעדיין ההתייצבות למילואים היא אתגר
איתן דהן:  אני חושב שזה נושא משמעותי, הגם שהוא מופיע פה רק ברובריקה אחת, אני חושב שלנושא הזה צריך לתת קשב משמעותי, בעיקר לעולם המילואים, הערכה כלפיו והרצון שלהם לבוא ולשרת
שרון ניר: אפשר להסביר מה זה 42%- 80%?
איתן דהן: לקחנו שתי תקופות, ובחלק מהתקופות זה כך ובחלק מהתקופות כך
איתן דהן:  על מנת להציג את זה בצורה הוגנת, שמנו גם את זה וגם את זה
איתן דהן:       מכאן אני רוצה לעבור לכמה ליקויים שעלו
איתן דהן:  א', זה כל הסוגיה של תנאי מחייה ותשתיות
איתן דהן:  אדוני היושב-ראש, גם משיחה קיימנו עם הלוחמים, אבל לא רק משיחה, גם מסיורים, בנוסף לשיחה גם הלכנו ותחקרנו ובדקנו את השאלונים שמילאו החיילים חודשים ושנים אחורה, כדי לראות שלא רק מהפגישה ומהשיחה אנחנו מתרשמים, אלא מה באמת גם החיילים אומרים על התשתיות בהסתכלות לאחור
איתן דהן:  אפשר לראות את המחסור במתחמים מוצללים, תקלות במזגנים במגורים, פערים בתקציב לתיקון מזגנים ובעיות שעלו בסוגיה של אזורים מוצללים בתוך הפלוגות
איתן דהן:  אני מזכיר שוב, בסיס בבקעה בחום
איתן דהן:  אפשר לראות את הגרף מצד שמאל, שמציין את שביעות הרצון מחלק מהתשתיות, בעיקר שירותים ומקלחות
איתן דהן:  אלה החיילים שסימנו ששביעות הרצון שלה גבוהה, אלה שלא סימנו, זה בעצם מתחת לזה
איתן דהן:       ההמלצה המרכזית שלנו בעניין הזה הייתה שצריך לראות שהבא"ח עם שיתוף זרוע היבשה ידרשו לליקויים האלה ויתנו מענה
איתן דהן:  כמובן שלא רק בהסתכלות על הבא"ח, אלא בהסתכלות יותר רחבה גם על בסיסים אחרים
איתן דהן:  צריך להגיד שבהסתכלות כאן, כשהסתובבנו במגורים, בסך הכול המצב היה תקין
איתן דהן:  הסתובבנו בחדרי אוכל והמצב היה תקין
איתן דהן:  המג"ד גם ציין על כספים שהושקעו במטבח, באולם ספורט ובמבנים נוספים שנמצאים בתוך בסיס האימון החיילי
איתן דהן:       בשקף הזה אפשר לראות מספר תמונות
איתן דהן:  לא צריך לראות ולהתרשם מהכול, הם בסך הכול מעבירים את המסרים
איתן דהן:  אפשר לראות בתשתיות מצד ימין בשקף, תשתיות שהם רעועות, ולמטה תשתיות שהם בסך הכול טובות, כלומר, בהיבט של חדרי אוכל והטיפול, אפשר לראות איפה כן מטופל ואיפה פחות מטופל
איתן דהן:       לפני שנעבור לנושא הרפואה, חשוב לתת דוגמאות בהיבט הסוגיה החשובה של המים; דיברנו עם חיילים, ירדנו ממש גם לעמדות השמירה ולמקומות נוספים
איתן דהן:  הם מציינים שהמים במימייה רותחים, בברז רותחים, בכל מקום שהם פוגשים את המים, המים רותחים
איתן דהן:  זה נושא שמחייב טיפול ואני מניח שתהיה פה התייחסות לעניין הזה
איתן דהן:       בסוגיה הרפואית, אפשר לראות מהשיחה עם הלוחמים ועם המפקדים וגם עם מפקד הבא"ח, ראינו שהמענה הרפואי לחייל לא מספיק טוב
איתן דהן:  זה לא שחייל אחד דיבר על זה, כמעט כל החיילים דיברו ואני יכול לתת דוגמאות מחייל שאומר: תראו, אני מפסיד מלא ימי הכשרה
איתן דהן:  אני יכול להגיד שהצבא למשל, מהפגישה שלי עם ראש אט"ל, הקים תשתית רפואה מצוינת בבסיס של הנדסה קרבית בדרום והוא נותן שרות לכל המרחב
איתן דהן:  אם אני לא מדייק, הצבא יתקן אותי אחר כך
איתן דהן:  אורתופדים, רופאים שיורדים מהמרכז לשם, ואז חייל ליד איילת, אם יש לו בעיה אורתופדית, הוא לא נוסע לתל אביב ולא מפסיד יומיים-שלושה ימי אימון ואז כמובן החייל מתוסכל
איתן דהן:  פה בבקעה זה עוד לא נמצא, צריך למצוא מענה לעניין הזה
איתן דהן:  יש למשל חייל שמציין שיש לו בעיה ברגל שלושה חודשים, חייל מציין בעיה בכתף, חייל עם בעיה רפואית בשיניים שמחכה זמן רב, ואפשר לתת עוד דוגמאות כאלה ואחרות
איתן דהן:       נושא נוסף שזיהיתי כפער ושוחחתי עליו עם המג"ד, שאלתי למה רופא לא מגיע לשטח לפגוש את החיילים בתוך המטווחים? מגיע מהאמבולנס, פותח דלת אחורית ומטפל בחייל
איתן דהן:  אני חושב שזה נושא שצריך גם לעשות אותו כדי לתגבר את הזמינות של הרופאים בצורה טובה יותר
איתן דהן:      חלק מהבעיות שעלו כאן הם בעיות פיקוד, כלומר, מפקדים שלא מפנים בזמן, לא מוצאים אותם להפניה בזמן, לא מקבלים אותם, וחלק העלו כעניינים שהם עניינים רפואיים
איתן דהן:       בנושא המזון ציינתי בפתיח: החיילים מציינים שבעיקר כמות הבשר, צריך להגיד שבנושאים האחרים הם לא ציינו פערים, אפילו אמרו שיש מספיק ואף יותר
איתן דהן:  בכל סוגיית מנות הבשר והחלבון, הדבר הזה הוא בעייתי
איתן דהן:  גם נושא היגיינה, בעיקר כשמורידים אוכל לשטח – האוכל לא מגיע נקי, לא מגיע מספיק טוב
איתן דהן:  חיילים מציינים שזה פוגע להם לפעמים בכשירות הרפואית שלהם, פוגע בימי אימון
איתן דהן:  דרך אגב, צריך להגיד שוב שהחיילים, אמנם חלקם חצי שנה בצבא וקצת יותר, אבל מדברים בצורה בוגרת מאוד על ההיבט הזה שחשוב להם להתאמן
איתן דהן:  הם לא באו ממקום שאומר: טוב, אני חולה, אני לא מרגיש טוב אלא הם אומרים – אני מפסיד ימי אימון, אני פחות כשיר, זה פוגע לי ברצון להיות לוחם טוב יותר
איתן דהן:       בשקף מצד שמאל אפשר לראות את שביעות הרצון של הלוחמים מאיכות המזון
איתן דהן:  שוב, אפשר לראות פה את התקופות כשהלכו אחורה בשנים
איתן דהן:  מצד שמאל – מרץ 2020, מצד ימין – נובמבר 2021
איתן דהן:  אפשר לראות בצבע צהוב את הטירונות ובצבע ירוק את האימון המתקדם, אפשר לראות ששביעות הרצון לא מספקת
איתן דהן:  יש תקופה ב-2020 שהיא קצת יותר טובה, אבל פה אפשר לראות את הפערים, ואפשר לצטט אמירות של חיילים בעניין הזה
איתן דהן:  חייל שאומר: אני רוצה עוד מנת בשר, אני לא מצליח לקבל
איתן דהן:  ודברים נוספים
איתן דהן:      עד כאן לגבי בא"ח כפיר
איתן דהן:  כמובן נציין גם מספר דברים חיוביים שעלו בנושא הממשק עם המפקדים
איתן דהן:  אסיים את עולם המילואים וניגע בהסתכלות, כי היו גם דברים יפים שראינו בהיבט של היחס מפקד-פקוד בבא"ח